###### Līgums Nr. 01 – 29/ 77

Rīgā, 2019. gada 27. februārī

Valsts sabiedrība ar ierobežotu atbildību ***“Traumatoloģijas un ortopēdijas slimnīca”***, reģistrācijas Nr. 40003410729, turpmāk saukta – PIRCĒJS, tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuras darbojas pamatojoties uz Statūtiem, no vienas puses, turpmāk tekstā - PASŪTĪTĀJS, un

***SIA “Medmiks”***, turpmāk – PĀRDEVĒJS, tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz statūtu pamata, no otras puses, abi kopā turpmāk Līdzēji, pastāvot pilnīgai vienprātībai, bez viltus, maldiem un spaidiem, saskaņā ar likumu "Publisko iepirkumu likums" un iepirkuma procedūru **“Medicīnisko veidlapu maketēšana, izgatavošana, pavairošana un piegāde”,** (identifikācijas Nr. VSIA TOS 2019/3MP), noslēdza šādu iepirkuma līgumu, turpmāk - Līgums:

1. **LĪGUMA PRIEKŠMETS**
	1. PIRCĒJs pasūta, bet PĀRDEVĒJS veic medicīnisko veidlapu (turpmāk tekstā – PRECE) maketēšanu, izgatavošanu, pavairošanu un piegādi saskaņā ar tehnisko specifikāciju un finanšu piedāvājumu (**Pielikums Nr.1**), kas ir šī līguma neatņemama sastāvdaļa.
	2. PĀRDEVĒJS un PIRCĒJS vienojas, ka līgumā norādītais PREČU apjoms ir plānotais piegādājamais apjoms un, ka PIRCĒJS, ņemot vērā objektīvus apstākļus, var iegādāties PRECES atbilstoši reālajai nepieciešamībai (t.s.k pasūtīt Pielikumā Nr. 1 neiekļautas veidlapas), arī par nepilnu apjomu.
	3. PĀRDEVĒJS atbild par piegādātās preces kvalitāti un sedz PIRCĒJam visus pierādītos ar preces neatbilstību kvalitātei saistītos zaudējumus.

**2. PUŠU SAISTĪBAS**

* 1. PĀRDEVĒJS apņemas veikt PRECES maketēšanu, izgatavošanu un piegādi pēc PIRCĒJA pasūtījuma saņemšanas 5 (piecu) darba dienu laikā.
	2. PĀRDEVĒJS nav atbildīgs par publicēto materiālu saturu.
	3. PĀRDEVĒJS nodrošina veidlapu izgatavošanai izmantoto materiālu (maketu, klišeju u.c.) glabāšanu tā, lai tiem šī Līguma darbības laikā nepiekļūtu nepiederošas personas.
	4. Pēc PUŠU saistību pilnīgas izpildes PĀRDEVĒJS ar nodošanas - pieņemšanas aktu nodod PIRCĒJAM veidlapu izgatavošanai izmantoto materiālu oriģinālus. Visas pārējās izgatavošanai nepieciešamo materiālu kopijas PĀRDEVĒJS iznīcina.
	5. PIRCĒJS ir tiesīgs iesniegt pretenzijas par PRECES kvalitāti 3 (trīs) darba dienu laikā no PRECES saņemšanas. PĀRDEVĒJA vainas dēļ pieļautie trūkumi novēršami uz PĀRDEVĒJA rēķina PUŠU savstarpēji saskaņotos termiņos.
	6. PIRCĒJA pilnvarotā persona, līdz katra mēneša 15. datumam veic PREČU pasūtījumu, elektroniski nosūtot „Veidlapu pasūtījumu”.
	7. Par PRECES patvaļīgu izgatavošanu PĀRDEVĒJS ir atbildīgs saskaņā ar Latvijas Republikas normatīvajiem aktiem.
	8. PIRCĒJS apņemas pilnvarot savu pārstāvi, kurš būtu tiesīgs veikt līgumā paredzētās darbības, pārstāvēt PIRCĒJA intereses, noformēt pasūtījumu, risināt sarunas par pasūtījumu izpildi un saņemt rēķinus par paveiktajiem darbiem.
1. **LĪGUMA SUMMA UN SAMAKSAS KĀRTĪBA**
	1. Līguma summa ir **EUR 9472,45** *(deviņi tūkstoši četri simti septiņdesmit divi euro 45 euro centi*) bez PVN. Pievienotās vērtības nodoklis nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam.
	2. Preces cenā ir iekļauti transportēšanas izdevumi, maketēšana, nodokļi, nodevas, kā arī citi izdevumi, kas rodas PĀRDEVĒJAM sakarā ar Preces pavairošanu un piegādi PIRCĒJam.
	3. PIRCĒJS apmaksā PĀRDEVĒJA saražoto un piegādāto PRECI 30 (trīsdesmit) darba dienu laikā, pēc PRECES saņemšanas, atbilstoši PĀRDEVĒJA iesniegtajai preču pavadzīmei - rēķinam, atbilstoši šī LĪGUMA **1.pielikumā** norādītajiem izcenojumiem.
	4. Visi papildus izdevumi, kuri var rasties PĀRDEVĒJam, saskaņā ar šo Līgumu, iepriekš rakstiski jāsaskaņo ar PIRCĒJu. Gadījumā, ja papildus izdevumi netika iepriekš rakstiski saskaņoti ar PIRCĒJu, tie PĀRDEVĒJam netiek atlīdzināti.
	5. Par preces apmaksas dienu tiek uzskatīta diena, kad PIRCĒJs ir pārskaitījis naudu uz PĀRDEVĒJa bankas kontu, ko apliecina attiecīgais maksājuma uzdevums.
2. **LĪGUMA IZPILDES TERMIŅŠ, VIETA UN NOSACĪJUMI**
	1. PĀRDEVĒJs piegādā PIRCĒJam preci **ar savu transportu** uz PIRCĒJa norādīto adresi: VSIA “Traumatoloģijas un ortopēdijas slimnīca”, Duntes ielā 22, Rīgā, un sedz visus ar to saistītos izdevumus.
	2. Prece uzskatāma nodota PIRCĒJam no preču pavadzīmes - rēķina iesniegšanas un parakstīšanas dienas. Preču pavadzīmi - rēķinu un pieņemšanas - nodošanas aktu no PIRCĒJa puses paraksta **PIRCĒJa pilnvarotā persona**.
	3. Saņemot pasūtījumu, PIRCĒJA pilnvarotās personas pārbauda piegādāto preču atbilstību pasūtījumam un PREČU pavadzīmei – rēķinam, kā arī izdara atzīmi uz rēķina par PREČU pieņemšanu.
	4. Ja PIRCĒJs kāda iemesla dēļ atsakās parakstīt preču pavadzīmes - rēķinu un pieņemšanas - nodošanas aktu par saņemto preci, viņa pienākums ir rakstiski informēt PĀRDEVĒJu par atteikuma iemesliem **3 (trīs) darba dienu** laikā no preču pavadzīmes - rēķina saņemšanas dienas.
	5. **PIRCĒJA pretenzijas par preces daudzumu un kvalitāti**:
		1. ja, pieņemot preci, PIRCĒJs atklāj neatbilstību Līguma nosacījumiem un preču pavadzīmēm - rēķiniem, kā arī atklāj, ka PRECE bojāta, PIRCĒJs par konstatēto neatbilstību **3 (trīs) darba dienu** laikā noformē un nosūta PĀRDEVĒJam attiecīgu aktu;
		2. PĀRDEVĒJs **5 (piecu) darba dienu** laikā pēc PIRCĒJa pretenzijas saņemšanas dienas aizvieto bojātās vai neatbilstošās preces ar jaunām precēm uz sava rēķina.
3. **LĪDZĒJU ATBILDĪBA**
	1. **Līgums stājas spēkā ar LĪGUMA parakstīšanas dienu un darbojas 24 mēnešus.**
	2. Par preces nesavlaicīgu piegādi tiek noteikts **līgumsods 0,1% apmērā** no laikā nepiegādātās preces vērtības par katru nokavēto piegādes dienu.
	3. Par piegādātās preces nesavlaicīgu apmaksu tiek noteikts **līgumsods 0,1% apmērā** par katru maksājuma dienu.
	4. Ieturamais līgumsods Līdzējiem nevar būt lielākā par **10 (desmit)**% no līguma summas.
	5. Līgumsoda samaksa neatbrīvo Līdzējus no Līguma izpildes.
4. **LĪGUMA GROZĪŠANAS KĀRTĪBA UN KĀRTĪBA, KĀDĀ PIEĻAUJAMA ATKĀPŠANĀS NO LĪGUMA**
	1. PIRCĒJam ir tiesības nekavējoties pārtraukt Līgumu:
		1. ja ir notikusi IZPIDĪTĀJA labprātīga vai piespiedu likvidācija;
		2. ja pret PĀRDEVĒJU ir uzsākta maksātnespējas vai bankrota procedūra, vai tā darbība ir apturēta.
	2. PĀRDEVĒJAM ir tiesības pārtraukt Līgumu, savlaicīgi paziņojot par to PIRCĒJam, ja PIRCĒJs pēc atkārtotiem rakstveida atgādinājumiem pastāvīgi nepilda savas saistības.
	3. Līguma pārtraukšanas gadījumā PIRCĒJs samaksā PĀRDEVĒJAM par faktiski veiktajām preču piegādēm.
5. **Nepārvarama vara**
	1. Abas līgumslēdzējas puses nav atbildīgas par šajā līgumā noteikto saistību neizpildi vai daļēju izpildi, gadījumā, ja tas ir noticis neparedzamas varas ietekmē, piemēram, likumdošanas izmaiņas, ugunsgrēks, dabas katastrofas, masu nekārtības, banku bankroti vai citi gadījumi. Puse, kas iepriekšminēto apstākļu dēļ nespēj pildīt savus pienākumus informē otru pusi par šiem apstākļiem **5 darba dienu** laikā pēc apstākļu iestāšanās un norāda konkrētos apstākļus.
6. **Pārējie nosacījumi**
	1. Līgumā vai tā pielikumos ietvertie nosacījumi var tikt grozīti vai papildināti tikai abiem līdzējiem, vai to pilnvarotiem pārstāvjiem parakstot papildus vienošanās protokolu. Līdzēju (puses) saziņa sakarā ar šī Līguma izpildi notiek rakstveidā.
	2. Par jautājumiem, kuri nav atrunāti šajā Līgumā, Līdzēji vadās, saskaņā ar LR normatīvajiem aktiem.
	3. Līdzēju (pušu) domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta tikai rakstiski. Gadījumā, ja Līdzēji (puses) nevienojas, tad strīdu nodod izskatīšanai tiesā LR normatīvajos aktos paredzētajā kārtībā.
	4. Ja Līguma darbības laikā notiek Līdzēju (pušu) reorganizācija vai likvidācija, tā tiesības un pienākumus realizē tiesību un saistību pārņēmējs.
	5. PĀRDEVĒJs nenodod Līguma saistību izpildi trešajai personai bez PIRCĒJA iepriekšējas piekrišanas.
	6. Pilnvarotās personas šī Līguma saistību izpildīšanā:
		1. No PIRCĒJA puses: kvalitātes vadības sistēmas vadītāja Gunita Neikšāne, tālr. ---, fakss ---, e-pasts: --- (PRECES pasūtīšana) un medicīnas preču noliktavas pārzine Larisa Grena tālr. ---, fakss ----- (PRECES pieņemšana).
		2. No PĀRDEVĒJA puses: \_\_\_\_\_\_\_\_\_\_\_\_\_\_\_\_\_\_\_\_\_\_\_.
	7. Juridiskas puses vai bankas rekvizītu maiņas gadījuma, Līdzēju pienākums ir **7 (septiņu)** darba dienu laikā paziņot par to otram Līdzējam.
	8. Līgums sastādīts latviešu valodā divos eksemplāros uz \_\_\_ lapām. Līgums sastāv no līguma teksta uz 4 lapām un 1 pielikuma uz \_\_\_lapām, kas ir šī Līguma neatņemama sastāvdaļa.
	9. Līguma viens eksemplārs atrodas pie PIRCĒJA, bet otrs pie PĀRDEVĒJA; abiem eksemplāriem ir vienāds juridiskais spēks.
7. **LĪDZĒJU PARAKSTI UN JURIDISKĀS ADRESES**

|  |  |
| --- | --- |
| **PASŪTĪTĀJS:** | **PĀRDEVĒJS:** |
| Valsts sabiedrība ar ierobežotu atbildību “**Traumatoloģijas un ortopēdijas slimnīca**”Reģ. Nr. 40003410729Duntes iela 22, Rīga, LV-1005„Swedbank” AS, Kods: HABALV22Konta Nr. LV92HABA0551009437916Tel.67399300, fakss 67392348 |  |
|  | \_\_\_\_\_\_\_\_\_\_\_\_\_\_\_\_\_\_\_\_\_ Valdes priekšsēdētāja Anita Vaivode \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Inese Rantiņa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis Modris Ciems | \_\_\_\_\_\_\_\_\_\_\_\_\_\_\_\_\_\_\_\_  |  |